L’Arpeggiata interpretarà un concert dirigit per Christina Pluhar amb l'artista convidada Maria del Mar Bonet en el Teatre Romà
08 d’agost 2023

![](/media/xrahhcjm/christina-pluhar-destacada_c.jpg?width=850&height=536.0360360360361)

La formació instrumental L’Arpeggiata, encapçalada per la reconeguda musicòloga, arpista i directora d'orquestra austríaca Christina Pluhar, nascuda a Graz en 1965, visita Sagunt a Escena este dijous 10 d'agost a les 22.30 hores. En esta ocasió han convidat Maria del Mar Bonet, cantant i compositora de música folk nascuda a Palma en 1947, que més de cinquanta anys de carrera la coronen com l'artista més important de la seua generació.

Un ensemble barroc en estat de gràcia, integrat per alguns dels millors solistes de l'actualitat, un diàleg obert entre guitarra, tiorba, clavicèmbal, instruments tots de tradició mediterrània banyats per la imponent veu de l'alt Vicenzo Capezzuto i els balls d'Anna Dego.

Els concerts de L’Arpeggiata combinen subtilesa i tècnica a parts iguals, la mescla de les quals és un punt de partida per a qualsevol creació que aspira a transcendir en el temps, instal·lada en la memòria dels seus oients.

![](/media/1geb5lrw/cp_michal-novak_high-res_3-1200x1374_c.jpg?width=742.1828908554572&height=850)

Així, Maria del Mar Bonet serà vocalista i actuarà amb el Ensemble L’Arpeggiata, que està format per Vincenzo Capezzuto (alt), Doron Sherwin (banya), Adriana Alcaide (violí barroc), Josep Maria Martí Duran (tiorba i guitarra barroca), Margit Übellacker (saltiri), David Mayoral (percussió), Leonardo Teruggi (contrabaix), Dani Espasa (clavecí i piano) amb Christina Pluhar (direcció musical, concepte de programa, arranjaments i tiorba).

Este concert és una coproducció del Festival Sagunt a Escena, Festival de Pollença i Festival de Música de Torroella.

El programa està compost majorment per obres tradicionals. El repertori és _Ciaccona_ del compositor Maurizio Cazzati i que és instrumental; _La Ruixa Mantells,_ interpretada per Maria del Mar Bonet; _La Carpinese_, interpretada per Vincenzo Capezzuto; _La Dama d’Aragó,_ interpretada per Maria del Mar Bonet; _Pizzica di San Vito_, interpretada per Vincenzo Capezzuto; _La Dia Spagnola_, de Nicolas Mattei amb improvisació amb l’arranjament de Christina Pluhar i serà instrumental; _El Pi de Formentor,_ interpretada per Maria del Mar Bonet, _Toccata L’Arpeggiata,_ de Girolamo Kapsberger (1580-1651) i serà instrumental; _Dicitencello Vuje,_ de Rodolfo Falvo amb arranjament de Christina Pluhar i interpretada per Vincenzo Capezzuto; _La Mort de la Margalida,_ interpretada per Maria del Mar Bonet; _Fandango,_ de Santiago de Murcia i serà instrumental; _Fandango Mallorquí,_ interpretada per Maria del Mar Bonet; _Lo Guarracino (Tarantella),_ interpretada per Vincenzo Capezzuto; _Canario_ de Girolamo Kapsberger amb improvisació amb l’arranjament de Christina Pluhar i serà instrumental; _Dansa de la Primavera,_ interpretada per Maria del Mar Bonet; _Jota marinera,_ interpretada per Maria del Mar Bonet; _Pizzicarella mia,_ interpretada per Vincenzo Capezzuto; _Tonada de collir figues,_ interpretada per Maria del Mar Bonet; _Silenziu d’amuri,_ d’Alfio Antico i interpretada per Vincenzo Capezzuto; Suave Melodia, d’Andrea Falconiero (Napoli, 1650) i serà instrumental; i _Lu Passaruellu_ amb arranjament de Christina Pluhar, interpretada per Maria del Mar Bonet i Vincenzo Capezzuto.

![](/media/vb1dteme/vincenzo_foto-de-gonzalo-sanguinetti-1200x900_c.jpg?width=850&height=637.5)

*   [](http://www.facebook.com/sharer.php?u=https://aytosagunto.es/va/actualitat/l-arpeggiata-interpretara-un-concert-dirigit-per-christina-pluhar-amb-l-artista-convidada-maria-del-mar-bonet-en-el-teatre-roma/ "Facebook")
*   [](http://twitter.com/share?url=https://aytosagunto.es/va/actualitat/l-arpeggiata-interpretara-un-concert-dirigit-per-christina-pluhar-amb-l-artista-convidada-maria-del-mar-bonet-en-el-teatre-roma/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-arpeggiata-interpretara-un-concert-dirigit-per-christina-pluhar-amb-l-artista-convidada-maria-del-mar-bonet-en-el-teatre-roma/ "Linked In")
*   [](mailto:?body=https://aytosagunto.es/va/actualitat/l-arpeggiata-interpretara-un-concert-dirigit-per-christina-pluhar-amb-l-artista-convidada-maria-del-mar-bonet-en-el-teatre-roma/)